**Helssegis x beaivve cuoŋománus 2019**

**Eana- ja meahccedoalloministeriija ásahus**

**Suoma ja Norgga gaskasaš Deanu čázádaga bivdosoahpamuššii vuođđuduvvan bivdolobiin jagi 2019**

Eana- ja meahccedoalloministeriija mearrádusa mielde mearriduvvo Suoma ja Norgga gaskasaš Deanu čázádaga bivdosoahpamuša láhkaásahansuorgái gullevaš mearrádusaid fápmuibidjan ja heivehanlága (176/2017) 8 §:a 4 momeantta, 10 §:a 2-4 momeanttaid, 11 §:a 3 momeantta ja 12 §:a 4 momeantta vuođul:

*1 §Bivdolobiid hattit*

Suoma ja Norgga gaskasaš Deanu čázádaga bivdosoahpamuša (SopS 41 ja 42/2017, maŋŋelis soahpamuš) bivdonjuolggadusa 4 §:a 3 ja 4 čuoggás oaivvilduvvon Suoma bivdolohpeearrái gullevaš bivdolobiin berrojuvvojit čuovvovaš bivdojándormávssut:

1. Fanasbivdolobit, lobi haddi euroiguin

|  |  |  |  |  |
| --- | --- | --- | --- | --- |
| Áigodat | Njuorggán | Veahčat | Ohcejohnjálbmi | Vuovdaguoika ja Anárjohka |
| 10.6.–16.6. | 80 | 60 | 65 | 60 |
| 17.6.–23.6. | 80 | 60 | 65 | 60 |
| 24.6.–30.6. | 80 | 80 | 85 | 80 |
| 1.7.–7.7. | 80 | 80 | 85 | 80 |
| 8.7.–14.7. | 80 | 80 | 85 | 80 |
| 15.7.–21.7. | 80 | 60 | 65 | 60 |
| 22.7.–28.7. | 80 | 60 | 65 | 60 |
| 29.7.–4.8. | 60 | 60 | 65 | 60 |
| 5.8.–10.8. | 60 | 60 | 65 | 60 |

1. Gáddebivdolobit, lobi haddi euroiguin

|  |  |  |  |  |  |
| --- | --- | --- | --- | --- | --- |
| Áigodat | Njuorggán | Veahčat | Ohcejohnjálbmi | Vuovdaguoika,váldoroggi | Anárjohka |
| 10.6.–16.6. | 50 | 50 | 55 | 50 | 25 |
| 17.6.–23.6. | 50 | 50 | 55 | 50 | 25 |
| 24.6.–30.6. | 50 | 50 | 55 | 50 | 25 |
| 1.7.–7.7. | 50 | 50 | 55 | 50 | 25 |
| 8.7.–14.7. | 50 | 50 | 55 | 50 | 25 |
| 15.7.–21.7. | 50 | 50 | 55 | 40 | 25 |
| 22.7.–28.7. | 50 | 50 | 55 | 40 | 25 |
| 29.7.–4.8. | 50 | 50 | 55 | 40 | 25 |
| 5.8.–10.8. | 50 | 50 | 55 | 40 | 25 |

Ovdalis 1 momeanttas spiehkkasettiin vuollel 18-jahkásaš olbmo lotnon fanaslobis berrojuvvo 40 euro máksu ja gáddeguolástanlobis 25 euro máksu.

Guolástanbadjái 2019, Suoma eana- ja meahccedoalloministeriija ja Norgga dálkkádat- ja birasministeriija gaskasaš beavdegirjji mielde, mii guoská Deanu guolástansoahpamuša artihkkala 6 ja 7 spiehkkasemiid Deanu guolástannjuolggadusas, lea lassin ovdalis 1 ja 2 momeanttain spiehkkasettiin vejolaš laktit gáddeguolástanlohpái ja fanasguolástanlohpái nuvttá ovtta dahje eanet mánnálobiid, mii addá rievtti vuollel 16-jahkásaš máná guollebivdui eanemustá ovttain stákkuin dahje giehtaduorgguin háválassii. Mánnálohpi ii rehkenastojuvvo guolástannjuolggadusa 5 §:a 1 ja 2 momeanttas oaivvilduvvon dihtomeriide.

*2 § Sierra bivdolohpemearri*

Soahpamuša bivdonjuolggadusa 5 §:a 4 momeanttas ja Suoma ja Norgga gaskasaš Deanu bivdosoahpamuša láhkaásahansuorgái gullevaš mearrádusaid fápmuibidjan- ja heivehanlága (176/2017) 12 §:s oaivvilduvvon sierra bivdolohpeeari mearri lea 1 660 bivdojándora fanasbivdolobiide ja 1 660 bivdojándora gáddebivdolobiide.

Sierra bivdolohpeearrái gullevaš gádde- ja fanasguolástanlobit juhkkojuvvojit dássidit sierra guolástanavádagaide ja guolástanbadjái seammá goris go eará gádde- ja fanasguolástanlobit. Sierra lohpeearri guoská oppa rádjejohkaguvlui.

Sierra bivdolohpeearrái gullevaš lohpi galgá várrejuvvot bivddu ovddit vahku bearjadahkii diibmu 15 rádjai. Dan maŋŋá daid sierra lohpeearrái várrejuvvon lobiid, mat eai leat várrejuvvon, sáhttá fas várret turistabivdolohpeearrái.

Sierra bivdolohpeeari lobiid mieđiheami várás sáhttá lohpevuovdimis vástideaddji oassebealli geavahit Deanu golganguovllu giddodagaid oamastussii guoskevaš registtardieđuid dalle, go dárkkistuvvo leago soapmásis bivdovuoigatvuohta. Jos giddodaga eaiggáda dieđut eai gávdno lohpevuovdinregisttardieđuin dahje dieđuin leat eahpečielggasvuođat, de lobi oasti lea geatnegahtton čájehit iežas oamastanossodaga dahje iežas oamastusa meari čáhceguovllus.

*3 §Bivdolohpeboađuid čilgen stáhtii*

Lohpevuovdimis vástideaddji oassebeali galgá čilget iežas vuovdin ja su beales vuvdojuvvon bivdolobiin čoggon ruđaid sihke dain čoggon reanttu eana- ja meahccedoalloministeriijai mánnosaččat ministeriija addin rávvagiid mielde.

*4 § Bivdolohpeboađuid geavahanákkat*

Bivdoáigodagas 2019 bivdolobiin čoggon ruđat juhkkojuvvojit bivdovuoigatvuođa oamasteaddjiide nu, ahte čuvvojuvvojit fámuhis Deanu bivdosoahpamuša (SopS 94/1989) fámus leahkima áigge čoggon ruđaid juogus heivehuvvon virolašvuođaid ja juohkinprinsihpaid. Lohpeboađuid juohkin stáhta ja priváhta čáhceoamasteaddjiid gaskkas lea vuođđuduvvan gáddesárgá guhkkodahkii ja luossasállašii. Lohpeboađuid juohkimis priváhta čáhceoamasteaddjiid gaskka leat geavahan lassin maiddái guolleturisttaid guolástanjándoriid meari daid guvttiin geardumiin. Juohkinprinsihpat mearriduvvojit jahkái 2019 nu, ahte lohpeboađuid juohkin stáhta ja čáhceguovllu priváhta oamasteaddjiid gaskkas dáhpáhuvvá bivdoavádagaid mielde gáddesárgá ja luossasállaša vuođul ja dan maŋŋá čáhceguovllu priváhta oamasteaddjiide máhcahit oaivvilduvvon lohpeboađut juhkkojuvvojit nu, ahte juohkinággan adnojuvvojit guđege bivdoavádahkii vuvdojuvvon fanas- ja gáddebivdolobiin čoggon boađut.

Stáhtii gullevaš oassi jagi 2019 bivdolohpeboađuin adnojuvvo bivdobearráigeahččogoluid sihke dutkan- ja čuovvungoluid gokčamii.

*5 §Fápmuiboahtin*

Dát ásahus boahtá fápmui beaivve cuoŋománus 2019 ja lea fámus jagi 31 beaivái juovlamánu 2019.

Helssegis beaivve cuoŋománu 2019

Eana- ja meahccedoalloministtar

Jari Leppä

Ráđđádalli virgeolmmoš

Tapio Hakaste